Komission asetus (ETY) N:o 2070/91, annettu 15 päivänä heinäkuuta 1991, asetuksen (ETY) N:o 822/87 39 artiklassa säädetyn pakollisen tislauksen soveltamista koskevista yksityiskohtaisista säännöistä annetun asetuksen (ETY) N:o 441/88 muuttamisesta



Virallinen lehti nro L 191 , 16/07/1991 s. 0025 - 0026

Suomenk. erityispainos Alue 3 Nide 38 s. 0058

Ruotsink. erityispainos Alue 3 Nide 38 s. 0058



KOMISSION ASETUS (ETY) N:o 2070/91, annettu 15 päivänä heinäkuuta 1991, asetuksen (ETY) N:o 822/87 39 artiklassa säädetyn pakollisen tislauksen soveltamista koskevista yksityiskohtaisista säännöistä annetun asetuksen (ETY) N:o 441/88 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1734/91(2), ja erityisesti sen 39 artiklan 9 kohdan, sekä katsoo, että olisi varmistettava, ettei eri tuotantoalueilta peräisin olevien viinituotteiden hankinta mahdollista tislausvelvollisuuden välttämistä, ja tämän vuoksi on tarpeen täsmentää kyseisiin tuottajiin sovellettavat yksityiskohtaiset säännöt pakollisen tislauksen tuotantomäärien, tuotosten sekä asteikoiden laskemisesta ja säätää näiden tietojen antamisesta viranomaisille, jotka ovat toimivaltaisia vastaanottamaan viinialan tuotteiden sato-, tuotanto- ja varastoilmoituksista 17 päivänä joulukuuta 1987 annetussa komission asetuksessa (ETY) N:o 3929/87(3), sellaisena kuin se on viimeksi muutettuna asetuksella (ETY) N:o 2776/90(4), säädetyn tuotantoilmoituksen, olisi täsmennettävä yhdenmukaisesti tiettyjen kaikkia viinialan tislaustoimenpiteitä koskevien määräaikojen ylittämisen seuraukset, ja tästä syystä on tarpeen muuttaa asetuksen (ETY) N:o 822/87 39 artiklassa säädetyn pakollisen tislauksen soveltamista koskevista yksityiskohtaisista säännöistä 17 päivänä helmikuuta 1988 annettua komission asetusta (ETY) N:o 441/88(5), sellaisena kuin se on viimeksi muutettuna asetuksella (ETY) N:o 467/90(6), ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 441/88 seuraavasti: 1) Lisätään 6 artiklaan kohta seuraavasti: "4 Kunkin sellaisen tuottajan tuotantomäärä, joka on ostanut viiniä alempaa jalostusastetta olevia ja eri tuotantoalueilta peräisin olevia tuotteita, vahvistetaan kunkin toimitusalueen osalta erikseen. Tässä tapauksessa kyseisen tuottajan on annettava tiedoksi samanaikaisesti sen tuotantoilmoituksen kanssa, joka hänen on esitettävä, asetuksen (ETY) N:o 3929/87 mukaisesti ja samoille viranomaisille ilmoitetut tuotteet eriteltyinä alkuperäalueiden mukaan." 2) Täydennetään 7 artiklaa alakohdalla seuraavasti: "Kun ostetut tuotteet ovat peräisin eri tuotantoalueilta, lasketaan tuotos kunkin tuotantoalueen osalta." 3) Korvataan 8 artiklan toinen luetelmakohta seuraavasti: " - 5 artiklan 2 kohdan mukaisesti laaditulla asteittaisella taulukolla, a) sellaisen tuotantoalueen osalta, jolla tuottajan tila sijaitsee; b) tarvittaessa kunkin sellaisen tuotantoalueen osalta, jolta toimitus on tapahtunut;" 4) Poistetaan 16 artiklan 3 kohdan kolmas ja neljäs alakohta ja 4 kohta. 5) Poistetaan 17 artiklan 2 kohdan toinen alakohta. 6) Poistetaan 18 artiklan 6 kohdan kolmas alakohta. 7) Lisätään 22 artiklaan kohta seuraavasti: "2 Jos tislaaja ei noudata velvollisuuksiaan määräajassa, vähennetään tukea seuraavasti: a) Kun kyseessä on 13 artiklassa säädetty ostohinnan maksaminen tuottajalle, vähennetään tukea 1 prosentilla viivästyspäivää kohti yhden kuukauden ajan. Kuukauden ylittävältä ajalta ei enää makseta tukea. b) Kun kyseessä on: - 16 artiklan 3 kohdassa säädetty tiedonanto ostohinnan maksamisen todisteesta, - 16 artiklan 2 kohdassa ja 18 artiklan 5 kohdassa säädetty tukipyynnön esittäminen, - 17 artiklan 1 kohdassa säädetty alkoholitoimitus, tukea vähennetään 0,5 prosentilla viivästyspäivää kohti kahden kuukauden ajan. Kuukauden ylittävältä ajalta ei enää makseta tukea. c) Kun kyseessä on: - 12 artiklan 5 kohdassa säädetty tiedonanto tislatuista määristä ja saaduista tuotteista, - 18 artiklan 4 kohdassa säädetty tiedonanto tislausta varten väkevöidyn viinin valmistukseen toimitetuista määristä, tukea vähennetään 0,1 prosentilla viivästyspäivää kohti. Jos tuki on myönnetty etukäteen, vastaavat vakuudet vapautetaan suhteessa tosiasiassa maksettavaan tuen määrään. Kun tukea ei makseta, vakuudet menetetään." 2 artikla Tämä asetus tulee voimaan 1 päivänä syyskuuta 1991. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä heinäkuuta 1991. Komission puolesta Ray MAC SHARRY Komission jäsen (1) EYVL N:o L 84, 27.3.1987, s. 1 (2) EYVL N:o L 163, 26.6.1991, s. 6 (3) EYVL N:o L 369, 29.12.1987, s. 59 (4) EYVL N:o L 267, 29.9.1990, s. 30 (5) EYVL N:o L 45, 18.2.1988, s. 15 (6) EYVL N:o L 48, 24.2.1990, s. 29